### Beslutninger

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 22. november 2023 har vedtaget Magistratens indstilling i overensstemmelse med erklæring fra Kulturudvalget af 15. november 2023.

###

.

### Resume

Byrådet besluttede med Budget 2023 at arbejde med ’Den demokratiske samtale’ som et af syv vilde problemer. Formålet med denne indstilling er at få byrådets godkendelse af den foreløbige forståelse af problemet.

### Beslutningspunkter

Det indstilles:

At 1) Byrådet godkender den nuværende problemforståelse af det vilde problem ’Den demokratiske samtale’, som beskriver tre spor for rammen for det videre arbejde:

•1: Deltagelse i den demokratiske samtale

•2: Den demokratiske samtale i det politiske system

•3: Mediernes rolle i den demokratiske samtale.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 30-10-2023

Mikael Dam:

Fremsendes til [adresse] med bemærkning, at Magistraten i mødet den 30. oktober 2023 anbefaler, at byrådet tiltræder Magistratsafdelingen for Kultur og Borgerservices indstilling af 13. oktober 2023.

Rådmand Kurt Svendsen var forhindret i at deltage i sagens behandling.

Udvalg: [adresse]

Dato: 08-11-2023

Mikael Dam:

Fremsendes til Kulturudvalget til behandling i henhold til beslutning i byrådets møde den 8. november 2023.

Udvalg: Kulturudvalget

Dato: 15-11-2023

Mikael Dam: 4

Udvalget kunne enstemmigt tiltræde indstillingen i overensstemmelse med Magistratens anbefaling med bemærkning om, at det videre arbejde med den demokratiske samtale i første omgang koncentreres om Spor 1 og med en analyse af det lokale demokrati i [adresse], samt at Kulturudvalget løbende skal inddrages i prioriteringerne af arbejdet indenfor de tre spor.

Kenneth Andreasen var forhindret i at deltage i udvalgets behandling af sagen.